学维语，解风俗的林则徐与回疆竹枝词| 西域文化网 | ID：xiyurencom   欢迎订阅。
观老范笑谈，赏辛辣历史，
品西域文化，尝五味人生。
乌鲁木齐红山公园林则徐像
林则徐《回疆竹枝词三十首》
别谙拔耳教初开，曾向中华款塞来。
和卓运终三十世，天朝辟地置轮台。
百家玉子十家温，巴什何能比阿浑。
为问千家明伯克，滋生可有毕图门。
爱曼都祈岁事丰，终年不雨却宜风。
乱吹戈壁龙沙起，桃杏花开分外红。
不解芸锄不粪田，一经撒种便由天。
幸多旷土凭人择，歇两年来种一年。
字名哈特势横斜，点画虽成尚可佳。
廿九字头都界识，便矜文雅号毛拉。
归化如今九十秋，怜他伦纪未全修。
如何贵到阿奇木，犹有同宗阿葛抽。
太阳年与太阴年，算术斋期自古传。
今尽昏昏忘岁月，弟兄生日问谁先。
众回摩顶似缁流，四品头衔发许留。
怪底向人夸栉沐，燕齐回子替梳头。
金谷都从地窖埋，空囊枵腹不轻开。
阿南普作巴郎普，积久难寻避债台。
把斋须待见星餐，经卷同翻普鲁干。
新月如钩才入则，爱伊谛会万人欢。
不从土偶折腰肢，长跽空中纳祃兹。
何独叩头麻乍尔，长竿高挂马牛氂。
亢牛娄鬼四星期，城市喧阗八栅时。
五十二番成一岁，是何月日不曾知。
城角